31.1.2023 г.
BG
Официален вестник на Европейския съюз
L 28/23
в) мрежено платно Селтра с квадратен отвор на мрежата 300 mm; г) регламентиран уред с висока селективност, чиито технически характеристики съгласно научно изследване, оценено от НТИКР, водят до улов на по-малко от 1,5 % атлантическа треска, ако това е единственият уред, който риболовният кораб носи на борда.
2. Риболовните кораби на Съюза, които участват в проект, управляван от държава членка, и разполагат с функциониращо оборудване за напълно документиран риболов, могат да използват уред в съответствие с част Б от приложение V към Регламент (ЕС) 2019/1241.
Съответната държава членка предава на Комисията списък на тези кораби. 3.
Настоящият член не се прилага за риболовните дейности, извършвани единствено с цел научни изследвания, при условие че тези изследвания се провеждат при спазване на член 25 от Регламент (ЕС) 2019/1241.
Член 18 Забранени видове 1.
На риболовните кораби на Съюза се забранява да извършват риболов, да задържат на борда, да трансбордират и да разтоварват на сушата следните видове: а) бодлив скат (Amblyraja radiata) във водите на Обединеното кралство и на Съюза от подзона 4 и участък 7d на ICES, във водите на Обединеното кралство от участък 2a и във водите на Съюза от участък 3а; б) берикс от вида Beryx splendens (Beryx splendens) в подзона 6 на NAFO; в) сива късошипа акула (Centrophorus squamosus) във водите на Обединеното кралство и на Съюза от подзона 4 на ICES, във водите на Обединеното кралство от участък 2a и в международните води от подзони 1 и 14 на ICES; г) португалска котешка акула (Centroscymnus coelolepis) във водите на Обединеното кралство и на Съюза от подзона 4 на ICES, във водите на Обединеното кралство от участък 2a и в международните води от подзони 1 и 14 на ICES; д) черна акула (Dalatias licha) във водите на Обединеното кралство и на Съюза от подзона 4 на ICES, във водите на Обединеното кралство от участък 2a и в международните води от подзони 1 и 14 на ICES; е) клюнеста акула (Deania calcea) във водите на Обединеното кралство и на Съюза от подзона 4 на ICES, във водите на Обединеното кралство от участък 2a и в международните води от подзони 1 и 14 на ICES; ж) обикновен скат (Dipturus batis), към който спадат двата вида Dipturus cf. flossada и Dipturus cf. intermedia, във водите на Обединеното кралство и на Съюза от подзони 4 и 6—8 на ICES, във водите на Обединеното кралство от участък 2a и подзона 5 и във водите на Съюза от подзони 3, 9 и 10; з) голяма светеща акула (Etmopterus princeps) във водите на Обединеното кралство и на Съюза от подзона 4 на ICES, във водите на Обединеното кралство от участък 2a и в международните води от подзони 1 и 14 на ICES; и) австралийска акула (Galeorhinus galeus) при улов с парагади във водите на Обединеното кралство и на Съюза от подзона 4 на ICES, във водите на Обединеното кралство от участък 2a, във водите на Обединеното кралство и международни води от подзона 5, във водите на Обединеното кралство, на Съюза и международни води от подзони 6—8 и в международните води от подзони 12 и 14; й) селдова акула (Lamna nasus) във всички води; к) морска лисица (Raja clavata) във водите на Съюза от участък 3a на ICES; л) вълнист скат (Raja undulata) във водите на Обединеното кралство и на Съюза от подзона 6 на ICES и във водите на Съюза от подзона 10 на ICES; м) китова акула (Rhincodon typus) във всички води; н) обикновен китароподобен скат (Rhinobatos rhinobatos) в Средиземно море;